Masakr nad djecom u Srebrenici
<s>Masakr nad djecom u Srebrenici izvršen je 12. aprila 1993. u opkoljenoj Srebrenici kada su snage Vojske Republike Srpske granatirale osnovnu školu, ranivši preko 100 ljudi i ubivši između 15 i 36 djece.</s>

<s>Tog dana su predstavnici Vojske Republike Srpske izjavili predstavnicima UNHCR-a da će napasti Srebrenicu u roku od dva dana ako se Bošnjaci ne predaju i to su i uradili.</s><s>Istog dana Srbi su napali osnovnu školu uz već spomenuti broj žrtava.</s>

<s>Sead Bekrić, jedan od preživjelih, dao je iskaz Međunarodnom krivičnom sudu za bivšu Jugoslaviju opisavši kako su ga oslijepili u dobi od 12 godina:</s>

<s>Preživjele je liječio dr. Nedret Mujkanović, koji je u intervjuu sa Chuckom Sudeticem opisao kako su ljudi sjedili ispred škole koja je bila puna izbjeglica, a djeca su igrala nogomet i druge igre.</s><s>Mujkanović je rekao Sudeticu da je 36 ljudi poginulo na mjestu, a 102 teško ranjeno.</s><s>Rekao je da su Srbi znali da se u školi nalazi kamp za izbjeglice iz Cerske i Konjević-Polja.</s>

<s>Mujkanović je naknadno dao iskaz Međunarodnom krivičnom sudu za bivšu Jugoslaviju o granatiranju 12. aprila.</s><s>Srebrenica je bila pod općim napadom.</s><s>Nakon pada Cerske i Konjević-Polja, njihovi stanovnici (oko 15.000) pobjegli su u Srebrenicu i smješteni u osnovne i srednje škole, pa čak i po ulicama.</s><s>Kad je škola granatirana, ubijeno je preko 100 ljudi, a teško ranjeno približno isto toliko, uključujući mnogo žena, mnogo djece i izvjestan broj muškaraca.</s><s>Mujkanović je Tribunalu također rekao da je i evakuacija ranjenih bila pod udarom srpskog granatiranja.</s>

<s>Postoje nedoumice u vezi s konačnim brojem ubijenih.</s><s>Zvanična istraga nije provedena, kako ukazuje Bekrićevo svjedočenje na Tribunalu.</s>

<s>Ovaj masakr i sam Sead Bekrić doživljeni su kao primjer za djecu žrtve rata i etničkog čišćenja sprovedenog u Bosni.</s><s>Seadovo lice viđeno je širom svijeta preko televizije CNN.</s><s>Na naslovnici magazina Newsweek od 10. maja 1993. preko Seadovih ranjenih prsa bila je odštampana jedna velika riječ koja objašnjava samu sebe: "Bosnia".</s>

<s>U Američkom memorijalnom muzeju holokausta nalazi se svjedočenje Christiane Amanpour o ovom masakru, kao i izvještaj koji prikazuje dolazak preživjele i ranjene djece u Tuzlu, među kojom je bio i Bekrić.</s>

<s>Masakr se desio se tik prije no što je UN proglasio Srebrenicu "zaštićenom zonom" i više od 2 godine prije genocida u Srebrenici.</s><s>Zločin je uključen u optužnicu protiv Radovana Karadžića i Ratka Mladića koju je Tribunal podigao 24. jula 1995.</s>

<s>Zločin je opisan u knjizi Emira Suljagića Razglednice iz groba, koja je autorovo lično prisjećanje na opsadu i pad Srebrenice.</s>

<s>Povezano 
 Genocid u Srebrenici</s>

<s>Reference</s>

<s>Zločini u ratovima u bivšoj Jugoslaviji
Srebrenica
1993</s>

